การจัดการ

โครงสร้างการจัดการ

โครงสร้างการจัดการของบริษัท ณ วันที่ 31 ธันวาคม 2548
ประกอบด้วยคณะกรรมการทั้งหมดจำนวน 3 ชุด กล่าวคือ คณะกรรมการบริษัท จำนวน 14 ท่าน
คณะกรรมการบริหาร จำนวน 7 ท่าน และคณะกรรมการตรวจสอบ จำนวน 3 ท่าน
โดยมีรายละเอียดดังต่อไปนี้

+-----------------------------+-------------+--------------+-----------+
| รายชื่อกรรมการ                | คณะ         | คณะ          | ค         |
|                             | กรรมการบริษัท | กรรมการบริหาร | ณะกรรมการ |
|                             |             |              |           |
|                             |             |              | ตรวจสอบ   |
+-----------------------------+-------------+--------------+-----------+
| 1. นายประจักษ์ อัสสันตชัย        | -           |              |           |
+-----------------------------+-------------+--------------+-----------+
| 2. นายสมศักดิ์ ธนสารศิลป์        | -           |              |           |
+-----------------------------+-------------+--------------+-----------+
| 3. นางกาญจนา สายสิริพร        | -           | -            |           |
+-----------------------------+-------------+--------------+-----------+
| 4. นายสุรชัย ตรงศิริวิบูลย์        | -           | -            |           |
+-----------------------------+-------------+--------------+-----------+
| 5. นางศรีพนม โควสุรัตน์         | -           | -            |           |
+-----------------------------+-------------+--------------+-----------+
| 6. นางสาวพัชรา สังวรชาติ       | -           |              |           |
+-----------------------------+-------------+--------------+-----------+
| 7. นางอรดี รุ่งเรืองโรจน์        | -           |              | -         |
+-----------------------------+-------------+--------------+-----------+
| 8. นางวัชนี วัฒนถวัลย์วงศ์        | -           |              | -         |
+-----------------------------+-------------+--------------+-----------+
| 9. นายบุญเกียรติ โชควัฒนา       | -           |              |           |
+-----------------------------+-------------+--------------+-----------+
| 10. นายวีระ เอื้ออารักษ์         | -           |              |           |
+-----------------------------+-------------+--------------+-----------+
| 11. นายมนู ลีลานุวัฒน์           | -           |              |           |
+-----------------------------+-------------+--------------+-----------+
| 12. นายชัยเลิศ มนูญผล          | -           |              |           |
+-----------------------------+-------------+--------------+-----------+
| 13. นายวรศักดิ์ จงวัฒนา         | -           |              | -         |
+-----------------------------+-------------+--------------+-----------+
| 14. นายธรรมรัตน์ โชควัฒนา      | -           |              |           |
+-----------------------------+-------------+--------------+-----------+
|   นางชูพันธ์ อิ่มทอง             | เลขานุกา     |              |           |
|                             | รบริษัทและเลข |              |           |
|                             | านุการคณะกรร |              |           |
|                             | มการตรวจสอบ |              |           |
+-----------------------------+-------------+--------------+-----------+

ข้อพึงปฏิบัติที่ดีของกรรมการบริษัท

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต และเพื่อผลประโยชน์ของบริษัท

2.  ต้องติดตามดูแลความเป็นไปในกิจการของบริษัท และอุทิศเวลาเข้าร่วมประชุมคณะกรรมการ
    เพื่อให้ความเห็นและพิจารณากิจการต่าง ๆ อย่างสม่ำเสมอ

3.  ต้องรายงานการเข้าถือครองหลักทรัพย์บริษัทของตน คู่สมรส
    และบุตรที่ยังไม่บรรลุนิติภาวะให้ที่ประชุมคณะกรรมการบริษัททราบ
    และต้องรายงานการเปลี่ยนแปลงการเข้าถือหลักทรัพย์บริษัทของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์

4.  เมื่อกรรมการมีส่วนได้เสียไม่ว่าโดยตรงหรือโดยอ้อมในสัญญา หรือในกิจการใดๆ
    ที่บริษัทได้ทำขึ้นในระหว่างรอบปีบัญชี ต้องแจ้งให้บริษัททราบ

5.  ในกรณีที่กรรมการมีความประสงค์ที่จะซื้อทรัพย์สินของบริษัท ขายทรัพย์สินให้แก่บริษัท
    หรือทำธุรกิจกับบริษัท ไม่ว่าจะดำเนินการในนามของตนเองหรือในนามของผู้อื่น
    ต้องได้รับความเห็นชอบจากคณะกรรมการบริษัท

6.  ในการเสนอขายหลักทรัพย์ของบริษัท
    กรรมการควรต้องติดตามดูแลเพื่อให้มั่นใจว่าได้แสดงข้อมูลเกี่ยวกับฐานะทางการเงิน
    และผลการดำเนินงานของบริษัทตามความเป็นจริง
    โดยไม่ปกปิดข้อความอันควรที่สาธารณชนพึงทราบ

7.  ในการยื่นเอกสารต่อนายทะเบียน กรมพัฒนาธุรกิจการค้า กระทรวงพาณิชย์
    กรรมการควรต้องติดตามดูแลเพื่อให้มั่นใจว่าได้แสดงข้อความ
    หรือลงรายการเป็นไปโดยถูกต้องตรงตามข้อมูลที่ปรากฏอยู่ในสมุดบัญชี
    ทะเบียนหรือเอกสารอื่นใดของบริษัท

อำนาจและหน้าที่ของคณะกรรมการบริษัท

1.  กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ
    แผนงานและงบประมาณประจำปี

2.  พิจารณากำหนด แก้ไข เปลี่ยนแปลงข้อบังคับคณะกรรมการบริษัท

3.  แต่งตั้ง ถอดถอน มอบอำนาจหน้าที่ให้แก่คณะกรรมการบริหาร
    และคณะกรรมการตรวจสอบไปปฏิบัติ

4.  เปลี่ยนแปลงคณะกรรมการบริษัท คณะกรรมการบริหาร คณะกรรมการตรวจสอบ

5.  กำกับดูแลและจัดการแก้ไขปัญหาความขัดแย้งทางผลประโยชน์ของผู้บริหาร กรรมการ
    และผู้ถือหุ้น รวมทั้งการใช้ทรัพย์สินของบริษัทในทางมิชอบ

6.  รับทราบรายงานการบริหารกิจการจากคณะกรรมการบริหาร

7.  สอบทานการปฏิบัติตามกฎหมายและการเปิดเผยข้อมูลต่อสาธารณะให้มีอย่างเพียงพอ

8.  พิจารณาและให้ความเห็นชอบในงบการเงิน รายงานทางการเงินที่ผู้สอบบัญชีได้ตรวจสอบ
    และ/หรือสอบทานแล้ว
    ซึ่งได้ผ่านการสอบทานและความเห็นชอบจากคณะกรรมการตรวจสอบแล้ว

9.  กำหนดกรอบอำนาจในการอนุมัติการสั่งจ่าย การสั่งซื้อ ให้คณะกรรมการบริหาร

10. อนุมัติการให้กู้ยืมและ/หรือการเข้าค้ำประกันวงเงินสินเชื่อของบริษัทย่อย
    และ/หรือบริษัทอื่นในส่วนที่เกินอำนาจคณะกรรมการบริหาร

11. อนุมัติการกู้ยืมเงินเพื่อใช้เป็นทุนหมุนเวียนในกิจการในส่วนที่เกินอำนาจคณะกรรมการบริหาร

12. อนุมัติธุรกรรมในกิจกรรมจัดหาเงิน บริหารเงิน และบริหารงาน
    ในเรื่องที่เกินอำนาจของคณะกรรมการบริหาร

13. อนุมัติการลงทุน ขายเงินลงทุนในหุ้นสามัญ
    และ/หรือหลักทรัพย์อื่นใดที่ออกโดยบริษัทอื่นที่ไม่ใช่บริษัทย่อยในส่วนที่เกินอำนาจคณะกรรมการบริหาร

14. อนุมัติการจัดซื้อทรัพย์สินถาวรในวงเงินส่วนที่เกินอำนาจคณะกรรมการบริหาร

15. กำหนดวัน เวลา สถานที่ ที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
    วันปิดสมุดทะเบียนพักการโอนหุ้น และเสนองบการเงิน การจัดสรรกำไร เงินสำรอง
    และผู้สอบบัญชีของบริษัท ตลอดจนทำความเห็นเกี่ยวกับเรื่องที่เสนอต่อผู้ถือหุ้น

16. พิจารณาแต่งตั้งที่ปรึกษา คณะกรรมการและ/หรือคณะอนุกรรมการ
    เพื่อพิจารณาให้ความเห็นเฉพาะเรื่อง

17. พิจารณาเรื่องอื่นๆ ที่เกินอำนาจคณะกรรมการบริหาร หรือตามที่คณะกรรมการบริษัทเห็นสมควร

อำนาจและหน้าที่ของคณะกรรมการบริหาร

1.  รับผิดชอบในการบริหารกิจการตามเป้าหมายและนโยบายของคณะกรรมการบริษัท

2.  เสนอนโยบาย กลยุทธ์ แผนงานและงบประมาณประจำปีต่อคณะกรรมการบริษัท

3.  รับผิดชอบในการเพิ่มประสิทธิภาพ และศักยภาพในการแข่งขันของบริษัท

4.  รับผิดชอบให้การดำเนินงานของบริษัทเป็นไปโดยไม่ขัดต่อกฎหมาย ระเบียบ
    ข้อบังคับของส่วนราชการ ศีลธรรมอันดีของประชาชน และข้อบังคับของบริษัท

5.  กรรมการบริหารอาจแบ่งงานกันรับผิดชอบได้โดยต้องรายงานความเป็นไปของกิจการที่ตนดูแลต่อที่ประชุมคณะกรรมการบริหารให้ทราบ
    การประชุมคณะกรรมการบริหารต้องจัดให้มีขึ้นอย่างน้อยเดือนละ 1 ครั้ง

6.  รับผิดชอบในการจัดทำงบการเงิน รายงานทางการเงิน ให้ผู้สอบบัญชีทำการตรวจสอบ
    แล้วเสนอต่อคณะกรรมการตรวจสอบ และคณะกรรมการบริษัทตามลำดับ

7.  แต่งตั้ง ถอดถอน โยกย้าย พิจารณาความดีความชอบ ตลอดจนกำหนดค่าตอบแทน
    และสวัสดิการแก่พนักงาน

8.  แต่งตั้ง ถอดถอนที่ปรึกษา คณะกรรมการ และ/หรือคณะอนุกรรมการ ชุดต่าง ๆ
    เพื่อดำเนินกิจการต่างๆ ในการบริหารงานของบริษัท

9.  ดำเนินการออกระเบียบ ประกาศว่าด้วยการปฏิบัติ และสามารถมอบอำนาจในการอนุมัติสั่งจ่าย
    เบิกจ่ายทรัพย์สินของบริษัท ให้แก่กรรมการผู้หนึ่งผู้ใด
    และพนักงานผู้ดำรงตำแหน่งทางการบริหารรับไปปฏิบัติได้

10. อนุมัติการกู้ยืมเงินเพื่อใช้เป็นทุนหมุนเวียนในกิจการ ไม่เกิน 20,000,000 บาทต่อครั้ง

11. อนุมัติการให้กู้ยืมแก่บริษัทในเครือโอซีซีกรุ๊ปไม่เกินแห่งละ 3,000,000 บาท
    โดยวงเงินที่ให้กู้ยืมทั้งสิ้นต้องไม่เกินวงเงินที่ได้รับอนุมัติจากที่ประชุมผู้ถือหุ้น

12. อนุมัติการเข้าค้ำประกันบริษัทในเครือโอซีซีกรุ๊ปได้ไม่เกินแห่งละ 5,000,000 บาท
    โดยวงเงินที่ค้ำประกันทั้งสิ้นต้องไม่เกินวงเงินที่ได้รับอนุมัติจากที่ประชุมผู้ถือหุ้น

13. อนุมัติการลงทุน ขายเงินลงทุนในหุ้นสามัญ
    และ/หรือหลักทรัพย์อื่นใดที่ออกโดยบริษัทอื่นที่ไม่ใช่บริษัทย่อย ในวงเงินไม่เกิน 10,000,000
    บาท

14. อนุมัติการจัดซื้อทรัพย์สินถาวรในวงเงินไม่เกิน 10,000,000 บาท

15. อนุมัติการปรับสภาพ ทำลาย ตัดบัญชี ซึ่งทรัพย์สินถาวรเสื่อมสภาพไม่สามารถใช้งานได้
    มีมูลค่าทางบัญชีรวมไม่เกิน 1,000,000 บาท ต่อหนึ่งครั้ง

16. อนุมัติการปรับสภาพราคาและ/หรือการทำลาย ซึ่งสินค้าคงเหลือที่เสื่อมสภาพ และ/หรือล้าสมัย
    ซึ่งจะทำให้มีมูลค่าทางบัญชีลดลงได้ไม่เกิน 2,000,000 บาท ต่อหนึ่งไตรมาส

17. พิจารณาเรื่องอื่น ๆ ตามที่คณะกรรมการบริษัทมอบหมาย

อำนาจและหน้าที่ของคณะกรรมการตรวจสอบ

1.  ดูแลรายงานทางการเงินของบริษัทให้ตรงต่อความเป็นจริงอย่างครบถ้วน
    เพียงพอและเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลเพื่อไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทได้มอบหมาย

7.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปี

การสรรหากรรมการและผู้บริหาร

  วิธีการสรรหาบุคคลที่จะแต่งตั้งเป็นกรรมการ

บริษัทยังไม่ได้แต่งตั้งคณะกรรมการสรรหา ดังนั้น
คณะกรรมการบริษัทจะเป็นผู้พิจารณาสรรหาบุคคลที่มีคุณสมบัติเหมาะสม มีความรู้ความสามารถ
และประสบการณ์ในการบริหารธุรกิจ เสนอต่อที่ประชุมคณะกรรมการบริษัท
เพื่อพิจารณาให้ความเห็นชอบก่อนที่จะนำเสนอต่อที่ประชุมผู้ถือหุ้น
เว้นแต่ในกรณีที่ตำแหน่งกรรมการบริษัทว่างลงโดยมิใช่เป็นการออกตามวาระ
คณะกรรมการอาจพิจารณาแต่งตั้งบุคคลเข้าเป็นกรรมการในตำแหน่งที่ว่างลงได้ตามข้อบังคับของบริษัท

วิธีการเลือกตั้งกรรมการผ่านที่ประชุมผู้ถือหุ้นและสิทธิของผู้ถือหุ้นรายย่อย

สิทธิของผู้ถือหุ้นรายย่อย

ผู้ถือหุ้นสามารถเสนอรายชื่อบุคคลที่พิจารณาว่าเหมาะสมต่อที่ประชุมผู้ถือหุ้นเพื่อพิจารณาได้

วิธีการเลือกตั้ง

ข้อบังคับของบริษัท หมวดที่ 3 ว่าด้วยคณะกรรมการ ข้อ 21
กำหนดให้ที่ประชุมผู้ถือหุ้นเลือกตั้งกรรมการบริษัทตามหลักเกณฑ์และวิธีการ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมด เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงของตนให้แก่ผู้ใดมากน้อยเพียงใดไม่ได้

3.  บุคคลที่จะได้รับคะแนนเสียงสูงสุดตามลำดับจากจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
    จะเป็นผู้ได้รับเลือกตั้งเป็นกรรมการเท่ากับจำนวนกรรมการซึ่งที่ประชุมต้องเลือกตั้งในครั้งนั้น
    ในกรณีที่มีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
    ซึ่งเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ให้ประธานในที่ประชุมเป็นผู้ออกเสียงชี้ขาด

  การพัฒนาผู้บริหาร

ในปี 2548 คณะกรรมการบริษัทได้มีการพิจารณาแต่งตั้งผู้บริหารเพิ่มเติม
โดยคัดเลือกจากผู้ที่มีความรู้ ความสามารถ และประสบการณ์หลายด้าน
เพื่อเป็นกรรมการในคณะกรรมการบริหาร
ตามนโยบายการบริหารจัดการที่ดีจากรุ่นสู่รุ่นตามแผนสืบทอดตำแหน่งและพัฒนาผู้บริหาร จำนวน 4
ท่าน โดยมีรายชื่อและประวัติพอสังเขป ดังนี้

+-------------------+---+----+--------------------+-------------------+
| ชื่อ-สกุล            | อ | ส  | คุณวุฒิทางการศึกษา     | คุณสมบัติ            |
| ตำแหน่ง            | า | ัดส |                    |                   |
|                   | ยุ | ่วน |                    |                   |
|                   | ( |    |                    |                   |
|                   | ป | ก  |                    |                   |
|                   | ี) | าร |                    |                   |
|                   |   | ถือ |                    |                   |
|                   |   | หุ้น |                    |                   |
+===================+===+====+====================+===================+
| 1.  นางธีรดา       | 3 | -  | ปริญญาโท            | มีทักษะและประส      |
|     อำพันวงษ์       | 5 |    | สาขาการตลาด        | บการณ์ในด้านการตลาด |
|                   |   |    |                    | การบริหาร          |
| ผู้อำนวยการ         |   |    | ส                  | แบรนด์สินค้า         |
|                   |   |    | ถาบันบริหารธุรกิจศศินทร์ | การพัฒนาธุรกิจ       |
| ฝ่ายบริหารทั่วไป      |   |    |                    | การพัฒนาผลิตภัณฑ์     |
|                   |   |    | ผ่านการอบรม DCP จาก | การจัดจำหน่าย       |
|                   |   |    | IOD                | การร่วมทุน          |
|                   |   |    |                    | การค้าระหว่างประเทศ |
|                   |   |    |                    | และ               |
|                   |   |    |                    | การบริหารจัดการทั่วไป |
+-------------------+---+----+--------------------+-------------------+
| 2.  นางจันทรา      | 5 | 0  | ปริญญาตรี            | มีทักษะและประ       |
|     ตั้งธนศฤงคาร    | 2 | .0 | สาขาบัญชีมห          | สบการณ์ในด้านการบัญชี |
|     ผู้อำนวยการ     |   | 8% | าวิทยาลัยราชภัฎสวนดุสิต | การเงิน การธนาคาร  |
|                   |   |    |                    | การลงทุนและภาษีอากร |
| ฝ่ายบัญชี-การเงิน     |   |    | ผ่านการอบรม CFO     |                   |
|                   |   |    | จากสภาวิชาชีพบัญชี     |                   |
+-------------------+---+----+--------------------+-------------------+
| 3.  นายประกิต      | 5 | -  | ปริญญาตรี            | มีทักษะ             |
|     ชุณหสมบูรณ์      | 5 |    | สาขาวิทยาการจัดการ   | และประสบการณ์ในด้าน |
|     ผู้อำนวยการ     |   |    | มหาวิท              | การบริหารจัดการทั่วไป |
|                   |   |    | ยาลัยสุโขทัยธรรมาธิราช | การตลาด           |
| สำนักกรรมการผู้จัดการ |   |    | ผ่านการอบรม DCP จาก | การจัดจำหน่าย       |
|                   |   |    | IOD                | การบริหารจัดซื้อ      |
|                   |   |    | แ                  | การผลิต            |
|                   |   |    | ละการบริหารความเสี่ยง | การค้าระหว่างประเทศ |
|                   |   |    | จากศศินทร์           | การบัญชี            |
|                   |   |    |                    | แ                 |
|                   |   |    |                    | ละคอมพิวเตอร์ประยุกต์ |
+-------------------+---+----+--------------------+-------------------+
| 4.  นางรัตนา       | 5 | 0  | ปริญญาตรี            | มีทักษะ             |
|     วงศ์เลิศวิทย์     | 2 | .3 | คุรุศาสตร์บัณฑิต        | และประสบการณ์ในด้าน |
|                   |   | 2% |                    | การค้าระหว่างประเทศ |
| ผู้อำนวยการ         |   |    | จุฬาลงกรณ์มหาวิทยาลัย  | การพัฒนาธุรกิจ       |
|                   |   |    |                    | การพัฒนาผลิตภัณฑ์     |
| ฝ่ายการตลาด        |   |    |                    | และการพัฒน         |
|                   |   |    |                    | าวิชาชีพเสริมความงาม |
+-------------------+---+----+--------------------+-------------------+

  ส่วนผู้บริหารระดับอื่น คณะกรรมการบริหารจะเป็นผู้พิจารณาแต่งตั้ง ถอดถอน โยกย้าย
  ตามความรู้ ความสามารถ ความเหมาะสมสอดคล้องกับวัตถุประสงค์
  และนโยบายที่ได้รับมอบหมายจากคณะกรรมการบริษัท

ค่าตอบแทนผู้บริหาร

1.  ค่าตอบแทนที่เป็นตัวเงินในปี 2548

1.  ค่าตอบแทนที่เป็นตัวเงินของกรรมการบริษัท 15 ท่าน ประกอบด้วยค่าเบี้ยประชุม
    ค่าบำเหน็จกรรมการ ค่าตำแหน่ง ดังนี้

  -----------------------------------------------------------------------
  รายชื่อ                                                จำนวนเงิน
  --------- ----------------------- ------------------ ------------------
  1.        นายประจักษ์               อัสสันตชัย            348,000.00

  2.        นายสมศักดิ์                ธนสารศิลป์           193,000.00

  3.        นางกาญจนา               สายสิริพร            368,000.00

  4.        นายสุรชัย                 ตรงศิริวิบูลย์          368,000.00

  5.        นางสาวพัชรา              สังวรชาติ            348,000.00

  6.        นางศรีพนม                โควสุรัตน์            368,000.00

  7.        นางอรดี                  รุ่งเรืองโรจน์         368,000.00

  8.        เจ้ากอแก้ว ประกายกาวิล     ณ เชียงใหม่          30,000.00

  9.        นางวัชนี                  วัฒนถวัลย์วงศ์         328,000.00

  10.       นายบุญเกียรติ              โชควัฒนา            140,000.00

  11.       นายวีระ                  เอื้ออารักษ์           168,000.00

  12.       นายมนู                   ลีลานุวัฒน์            157,000.00

  13.       นายชัยเลิศ                มนูญผล              157,000.00

  14.       นายวรศักดิ์                จงวัฒนา             448,000.00

  15.       นายธรรมรัตน์              โชควัฒนา            177,000.00

  รวม                                                  3,966,000.00
  -----------------------------------------------------------------------

2.  ค่าตอบแทนรวมของกรรมการบริหารและผู้บริหาร รวม 9 ท่าน ดังนี้

  เงินเดือน 17,938,800.00 บาท

  ค่าพาหนะ 356,900.00 บาท

  ค่าวิชา 114,000.00 บาท

  โบนัส 5,195,300.00 บาท

  เบี้ยประชุมผู้บริหาร 75,000.00 บาท

  เงินเกษียณอายุ 23,683,010.00 บาท

  รวม 47,363,010.00 บาท

1.  ค่าตอบแทนอื่น – มีเงินสมทบกองทุนสำรองเลี้ยงชีพ 3% สำหรับผู้ที่สมัครเข้าร่วมกองทุน

การกำกับดูแลกิจการ

คณะกรรมการบริษัทให้ความสำคัญต่อการปฏิบัติตามหลักบรรษัทภิบาล
ด้วยตระหนักดีว่าเป็นแนวทางการบริหารองค์กรที่สำคัญและมีประโยชน์อย่างยิ่ง
เป็นปัจจัยสำคัญที่ส่งผลให้การดำเนินงานของบริษัทมีประสิทธิภาพและประสิทธิผล
เพิ่มมูลค่าทางเศรษฐกิจ สร้างความเชื่อมั่นให้แก่ผู้ลงทุนทุกราย
และเป็นธรรมต่อผู้มีส่วนเกี่ยวข้องทุกฝ่าย
ภายใต้นโยบายการบริหารงานบนพื้นฐานแห่งความซื่อสัตย์สุจริต มีจริยธรรม โปร่งใส
และพัฒนาให้เหมาะสมกับสภาพเศรษฐกิจและสังคมที่เปลี่ยนแปลงอย่างสมดุล
โดยบริษัทได้จัดทำนโยบายในการกำกับดูแลกิจการ จริยธรรมธุรกิจ และจรรยาบรรณพนักงาน
เป็นลายลักษณ์อักษร ตลอดจนเผยแพร่ลงในเว็บไซต์ของบริษัท www.occ.co.th
เพื่อเสริมสร้างความเข้าใจแก่ทุกฝ่ายที่เกี่ยวข้อง โดยมีรายละเอียด ดังต่อไปนี้

1.  นโยบายเกี่ยวกับการกำกับดูแลกิจการ (หลักการข้อ 1)

คณะกรรมการบริษัทตระหนักถึงความสำคัญของการกำกับดูแลกิจการที่ดี
จึงได้มีการอนุมัติและประกาศใช้นโยบายในการกำกับดูแลกิจการ จริยธรรมธุรกิจ
และจรรยาบรรณพนักงาน เป็นลายลักษณ์อักษร ตั้งแต่วันที่ 1 ธันวาคม 2545
โดยได้ดำเนินนโยบายตามหลักบรรษัทภิบาลที่ดีอย่างต่อเนื่อง
เพื่อเสริมสร้างให้องค์กรมีระบบที่มีประสิทธิภาพ ประสิทธิผล ดำเนินธุรกิจอย่างโปร่งใส
ก่อให้เกิดความเจริญก้าวหน้า ความมั่นคงแก่กิจการ ซึ่งเป็นประโยชน์ต่อผู้ถือหุ้น ผู้มีส่วนได้เสีย
สังคมโดยส่วนรวม และผู้มีส่วนเกี่ยวข้องทุกฝ่าย
ตลอดจนเป็นการส่งเสริมและเสริมสร้างความก้าวหน้าแก่พนักงาน

2.  ผู้ถือหุ้น : สิทธิและความเท่าเทียมกัน (หลักการข้อ 2)

บริษัทให้ความเคารพต่อสิทธิแห่งความเป็นเจ้าของของผู้ถือหุ้น
และปฏิบัติต่อผู้ถือหุ้นทุกรายอย่างเท่าเทียมกัน ผู้ถือหุ้นสามารถรับทราบผลการดำเนินงาน
นโยบายการบริหารงาน และการเข้าทำรายการที่เกี่ยวโยงกัน อย่างถูกต้อง
ครบถ้วนตามความเป็นจริงอย่างสม่ำเสมอ ผ่านช่องทางเว็บไซต์ของตลาดหลักทรัพย์แห่งประเทศไทย
www.set.or.th หรือเว็บไซต์ของบริษัท www.occ.co.th

บริษัทมีนโยบายจ่ายเงินปันผลแก่ผู้ถือหุ้นทุกรายในอัตราที่เท่าเทียมกันอย่างสม่ำเสมอ
โดยในการประชุมผู้ถือหุ้นทุกครั้งบริษัทได้จัดส่งหนังสือเชิญประชุมพร้อมเอกสารข้อมูลประกอบการประชุมที่มีรายละเอียดครบถ้วนถูกต้อง
รวมทั้งความเห็นของคณะกรรมการในแต่ละวาระอย่างเพียงพอ
ภายในระยะเวลาตามที่กฎหมายกำหนด เพื่อผู้ถือหุ้นสามารถใช้พิจารณาประกอบการตัดสินใจ
อีกทั้งบริษัทยังได้กำหนดข้อพึงปฏิบัติอย่างเคร่งครัดสำหรับกรรมการ ผู้บริหาร
และพนักงานทุกคนซึ่งอยู่ในหน่วยงานที่รับทราบข้อมูลภายใน ไม่ให้นำข้อมูลภายในของบริษัท
ไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์ โดยเฉพาะในช่วง 1
เดือนก่อนเผยแพร่งบการเงินแก่สาธารณชน

3.  สิทธิของผู้มีส่วนได้เสียกลุ่มต่างๆ (หลักการข้อ 3)

บริษัทเคารพต่อสิทธิของผู้มีส่วนได้เสียกลุ่มต่างๆ
จึงให้ความสำคัญและมั่นใจว่าได้ดูแลสิทธิของผู้มีส่วนได้เสียกลุ่มต่างๆ
ด้วยการปฏิบัติที่ดีอย่างเท่าเทียมกันทุกฝ่ายไม่ว่าจะเป็นผู้ถือหุ้น ลูกค้า พนักงาน คู่ค้า คู่แข่ง สังคม
รวมถึงสิ่งแวดล้อม โดยการสนับสนุนให้มีการร่วมมือระหว่างบริษัทและผู้มีส่วนได้เสีย
เพื่อสร้างความมั่นคงให้แก่กิจการและความเข้าใจที่ดีต่อกัน
โดยมุ่งมั่นพัฒนากิจการให้มีความเจริญรุ่งเรืองด้วยความซื่อสัตย์สุจริต โปร่งใส
สามารถสร้างผลตอบแทนในรูปแบบการจ่ายเงินปันผลแก่ผู้ถือหุ้นในอัตราที่เท่าเทียมกันอย่างสม่ำเสมอ

  เพื่อสร้างความพึงพอใจและความมั่นใจแก่ลูกค้า
  บริษัทได้เสนอแต่ผลิตภัณฑ์และบริการที่มีคุณภาพในราคาที่เหมาะสม
  โดยมีการสร้างสรรค์พัฒนาอย่างต่อเนื่อง คิดค้นนวัตกรรมใหม่ๆ
  เพื่อเพิ่มมูลค่าและตอบสนองความต้องการของลูกค้าตามเทคโนโลยีและกระแสความนิยมที่เปลี่ยนแปลงอย่างรวดเร็ว
  ให้ความสำคัญต่อการรักษาความลับทางการค้าของคู่ค้า
  และปฏิบัติตามข้อตกลงเงื่อนไขทางการค้าและการให้ข้อมูลที่ถูกต้อง
  ปฏิบัติตามกรอบกติกาทางการค้าที่เป็นธรรม

  บริษัทสนับสนุนการทำคุณประโยชน์แก่สังคมส่วนรวม
  โดยร่วมบริจาคทรัพย์และสิ่งของเพื่อการกุศลอย่างต่อเนื่องและสม่ำเสมอ
  ร่วมส่งเสริมพัฒนาวิชาชีพบริการเสริมความงามผ่านทางกรมอาชีวศึกษา และส่วนราชการอื่นๆ
  บริษัทยังมีนโยบายในการรักษาสภาพแวดล้อม
  โดยพยายามหลีกเลี่ยงการใช้ภาชนะบรรจุภัณฑ์ที่มากเกินความจำเป็น
  และปรับลดการใช้วัสดุที่อาจก่อให้เกิดมลพิษหรือเสียดุลยภาพต่อธรรมชาติสิ่งแวดล้อม

สำหรับพนักงานบริษัทได้ให้ความสำคัญโดยถือว่าเป็นทรัพยากรที่มีค่าและเป็นหัวใจสำคัญที่จะนำพาองค์กรไปสู่ความสำเร็จ
บริษัทจึงมุ่งส่งเสริมการฝึกอบรม และพัฒนาความรู้ความสามารถของพนักงานอย่างทั่วถึง
สร้างความมั่นคงในอาชีพ และให้โอกาสในการเจริญก้าวหน้าตามศักยภาพของแต่ละคน
อีกทั้งบริษัทยังให้ความสำคัญในด้านความปลอดภัยและสวัสดิการต่างๆ ของพนักงาน อาทิเช่น
จัดทำกรมธรรม์ประกันภัยอุบัติเหตุสำหรับกรรมการและพนักงานทุกคน มีห้องพยาบาล
ชุดฟอร์มพนักงาน โบนัส จัดตั้งกองทุนสำรองเลี้ยงชีพ เงินบำเหน็จเกษียณอายุพนักงาน
และยังได้กำหนดข้อพึงปฏิบัติที่ดีสำหรับพนักงานทุกคนเป็นลายลักษณ์อักษรไว้ในคู่มือจรรยาบรรณของบริษัทอีกด้วย

4.  การประชุมผู้ถือหุ้น (หลักการข้อ 4)

บริษัทจัดให้มีการประชุมผู้ถือหุ้นทุกปีโดยปกติจัดให้มีปีละ 1 ครั้ง ในวันเวลาและสถานที่ที่เหมาะสม
บริษัทได้จัดทำข้อมูลเอกสารประกอบการพิจารณาอย่างครบถ้วน
และจัดส่งข้อมูลถูกต้องครบครันให้ผู้ถือหุ้นได้พิจารณาล่วงหน้าโดยปกติไม่น้อยกว่า 7 วัน
หรือไม่น้อยกว่า 14 วัน ในกรณีมีวาระพิจารณาการเข้าทำรายการที่เกี่ยวโยงกัน
การลงทะเบียนเข้าประชุมเป็นไปโดยสะดวก สามารถลงทะเบียนล่วงหน้าก่อนการประชุมไม่น้อยกว่า
2 ชั่วโมง บริษัทจะมีการชี้แจงกติกาวิธีการลงคะแนนและนับคะแนนก่อนเริ่มวาระการประชุม
พร้อมทั้งแนะนำผู้สอบบัญชีของบริษัทที่เข้าร่วมประชุมด้วยต่อผู้ถือหุ้น
คณะกรรมการบริษัทเปิดโอกาสให้ผู้ถือหุ้นได้ซักถามแสดงความคิดเห็นในที่ประชุมได้ทุกวาระ
โดยมีการบันทึกข้อซักถามและความเห็นที่สำคัญไว้ในรายงานการประชุมเสมอ
และให้สิทธิแก่ผู้ถือหุ้นที่เข้ามาประชุมภายหลัง
ได้ใช้สิทธิในการออกเสียงลงคะแนนตามวาระที่เหลืออยู่

คณะกรรมการบริษัททุกท่านให้ความสำคัญต่อการประชุมผู้ถือหุ้น
จึงเข้าร่วมประชุมครบทุกท่านอย่างสม่ำเสมอ และได้แต่งตั้งกรรมการอิสระ 1 ท่าน
ในการรับมอบฉันทะเพื่อการลงคะแนนแทนผู้ถือหุ้นที่ไม่สามารถเข้าร่วมประชุมด้วยตนเอง

ในปี 2549 บริษัทมีนโยบายเพิ่มช่องทางการเผยแพร่หนังสือนัดประชุมผู้ถือหุ้น
และเอกสารข้อมูลประกอบการประชุม รวมถึงรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนพักการโอนหุ้นเพื่อจัดประชุมสามัญผู้ถือหุ้นในปี 2549
ผ่านช่องทางเว็บไซต์ของบริษัท
เพื่อเปิดโอกาสให้ผู้ถือหุ้นสามารถรับทราบข้อมูลประกอบการประชุมผ่านช่องทางที่หลากหลายยิ่งขึ้น
และหากผู้ถือหุ้นท่านใดไม่สามารถเข้าร่วมประชุมก็สามารถมอบฉันทะให้แก่กรรมการอิสระของบริษัท
หรือบุคคลหนึ่งบุคคลใดเข้าร่วมประชุมแทนได้
โดยสามารถดาวน์โหลดหนังสือมอบฉันทะได้จากเว็บไซต์ของบริษัท www.occ.co.th

5.  ภาวะผู้นำและวิสัยทัศน์ (หลักการข้อ 5)

คณะกรรมการบริษัทเป็นผู้กำกับดูแลกิจการของบริษัท
ให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัทตามหลักบรรษัทภิบาล
มีหน้าที่ในการกำหนดนโยบาย แผนงาน งบประมาณ และกลยุทธ์ทางธุรกิจ
ตลอดจนควบคุมการดำเนินงานของบริษัทให้เป็นไปตามแผนธุรกิจ
และงบประมาณที่วางไว้อย่างมีประสิทธิภาพและประสิทธิผล มีการกำหนดขอบเขต อำนาจ หน้าที่
และความรับผิดชอบของคณะกรรมการแต่ละชุด อย่างชัดเจน
โดยประธานกรรมการมีความเป็นอิสระจากฝ่ายบริหาร
กรรมการผู้จัดการในฐานะประธานเจ้าหน้าที่บริหาร (CEO) รับผิดชอบต่อคณะกรรมการบริษัท
ในการดูแลการดำเนินธุรกิจและการปฏิบัติงานของบริษัทให้สอดคล้องกับนโยบายของคณะกรรมการบริษัท
เพื่อเพิ่มมูลค่าให้แก่กิจการและผู้ถือหุ้น
โดยมีคณะกรรมการบริหารติดตามผลการดำเนินงานของฝ่ายจัดการ
และกำหนดให้มีการประชุมร่วมกันเพื่อรายงานความก้าวหน้าของผลการดำเนินงานและผลประกอบการของบริษัทเป็นประจำทุกเดือน

บริษัทได้เล็งเห็นประโยชน์ของการศึกษาอบรม
จึงมีการสนับสนุนพนักงานให้เข้ารับการอบรมเพื่อเสริมสร้างความรู้ความสามารถจากสถาบันความรู้ต่างๆ
อย่างสม่ำเสมอ
รวมทั้งกรรมการบริษัททุกท่านได้ให้ความสำคัญเข้าร่วมรับการอบรมหลักสูตรของสมาคมส่งเสริมสถาบันกรรมการบริษัทไทย
(IOD) เช่น Director Accreditation Program (DAP) หลักสูตร Director
Certification Program (DCP) หลักสูตร Finance for Non-Finance (FN) หลักสูตร
Effective Audit Committee (EAC) หลักสูตร Company Secretary (CS)
รวมทั้งส่งเสริมให้ผู้บริหารที่เกี่ยวข้องได้เข้ารับการอบรมหลักสูตรอื่น เช่น หลักสูตร CFO
ของสภาวิชาชีพบัญชี หลักสูตรการบริหารความเสี่ยงของสถาบันศศินทร์ เป็นต้น
เพื่อเสริมสร้างศักยภาพความเป็นผู้นำที่เป็นมืออาชีพ
มีความรู้ความเข้าใจในบทบาทหน้าที่อย่างแท้จริง
และเป็นต้นแบบในการขับเคลื่อนองค์กรสู่การกำกับดูแลกิจการที่ดี

6.  ความขัดแย้งของผลประโยชน์ (หลักการข้อ 6)

คณะกรรมการบริษัทมีแนวทางปฏิบัติที่ชัดเจนในการดูแล
และขจัดปัญหาความขัดแย้งทางผลประโยชน์ให้เป็นไปอย่างสัมฤทธิ์ผล
โดยมีคณะกรรมการตรวจสอบซึ่งมีหน้าที่ตามกฎบัตรคณะกรรมการตรวจสอบ
เป็นผู้สอบทานการปฏิบัติตามกฎ ระเบียบ และข้อบังคับต่างๆ ให้เป็นไปตามกฎหมาย
ตามหลักเกณฑ์ของตลาดหลักทรัพย์แห่งประเทศไทย และสำนักงานคณะกรรมการ กลต.

ทุกครั้งที่บริษัทมีนโยบายเข้าทำรายการที่อาจมีความขัดแย้งทางผลประโยชน์
คณะกรรมการตรวจสอบได้เข้าร่วมประชุมและแสดงความคิดเห็น
กรรมการผู้มีส่วนได้เสียไม่เข้าร่วมประชุมและไม่ได้ออกเสียงในวาระนั้นๆ
เมื่อมีข้อสรุปบริษัทได้แจ้งและเปิดเผยมติที่ประชุมโดยระบุ มูลค่ารายการ คู่สัญญา
เหตุผลความจำเป็น และรายละเอียดอื่นๆ ที่เกี่ยวข้องในการทำรายการดังกล่าว
อย่างถูกต้องครบถ้วนทันเวลาตามหลักเกณฑ์ของตลาดหลักทรัพย์ฯ
นอกจากนี้ยังได้จัดทำรายการสรุปไว้ในรายงานประจำปีและแบบ 56-1 แล้ว

บริษัทมีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน
ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทในช่วง 1 เดือน ก่อนการเปิดเผยงบการเงินแก่สาธารณชน

เมื่อกรรมการและผู้บริหารคนใดได้ทำการซื้อขายหุ้นของบริษัทฯ
จะต้องแจ้งให้เลขานุการบริษัททราบทันที เพื่อดำเนินการรายงานให้สำนักงานคณะกรรมการ
ก.ล.ต. ทราบตามระยะเวลาที่กำหนด

7.  จริยธรรมธุรกิจ (หลักการข้อ 7)

บริษัทยึดมั่นในความรับผิดชอบต่อสังคม
มีความตั้งใจในการประกอบธุรกิจให้เกิดผลประโยชน์สูงสุดแก่ผู้มีส่วนได้เสียและผู้มีส่วนเกี่ยวข้องทุกฝ่าย
บริษัทได้จัดทำคู่มือจริยธรรมธุรกิจเป็นลายลักษณ์อักษรเพื่อให้กรรมการ ผู้บริหาร
และพนักงานของบริษัท ยึดถือเป็นแนวทางในการปฏิบัติที่ดีต่อบริษัท ผู้ถือหุ้น ลูกค้า พนักงาน คู่ค้า
สังคม สิ่งแวดล้อม และคู่แข่งขันทางการค้า

  นอกจากนั้น
  บริษัทได้จัดทำและประกาศใช้จรรยาบรรณพนักงานให้เป็นแนวทางในการประพฤติปฏิบัติตนของผู้บริหารและพนักงาน
  ในการทำหน้าที่ตามภารกิจของบริษัทด้วยจิตสำนึกที่ดี
  และยังได้เผยแพร่ผ่านทางเว็บไซต์ของบริษัทด้วย

8.  การถ่วงดุลของกรรมการที่ไม่เป็นผู้บริหาร (หลักการข้อ 8)

คณะกรรมการบริษัทมีจำนวน 14 ท่าน ประกอบด้วยกรรมการที่เป็นผู้บริหารจำนวน 3 ท่าน
กรรมการที่ไม่เป็นผู้บริหารจำนวน 8 ท่าน และกรรมการตรวจสอบจำนวน 3 ท่าน
กรรมการบริษัทมีวาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

โครงสร้างการจัดการของบริษัทปัจจุบัน ประกอบด้วยคณะกรรมการทั้งหมด 3 ชุด คือ
คณะกรรมการบริษัท คณะกรรมการบริหาร และคณะกรรมการตรวจสอบ
บริษัทมีข้อบังคับกรรมการที่กำหนดและแยกอำนาจของคณะกรรมการและฝ่ายจัดการในระดับต่างๆ
ไว้อย่างชัดเจน
โดยในการพิจารณาตัดสินใจเรื่องสำคัญจะต้องผ่านความเห็นชอบของคณะกรรมการแต่ละชุด
เพื่อถ่วงดุลและสอบทานให้เกิดความโปร่งใส

บริษัทมีกรรมการที่มีคุณสมบัติเป็นกรรมการอิสระตามประกาศของตลาดหลักทรัพย์แห่งประเทศไทยและนิยามของบริษัทจำนวน
3 ท่าน มีรายนามดังต่อไปนี้

1.  นางอรดี รุ่งเรืองโรจน์

2.  นางวัชนี วัฒนถวัลย์วงศ์

3.  นายวรศักดิ์ จงวัฒนา

ทั้งนี้
บริษัทได้มีการพิจารณาคุณสมบัติของกรรมการอิสระที่มีคุณสมบัติสอดคล้องกับหลักเกณฑ์ของสำนักงานคณะกรรมการ
กลต. และตลาดหลักทรัพย์แห่งประเทศไทย ดังนี้

1.  ถือหุ้นไม่เกิน 5% ของทุนชำระแล้วของบริษัท บริษัทในเครือ บริษัทร่วม หรือบริษัทที่เกี่ยวข้อง
    ทั้งนี้นับรวมหุ้นที่ถือโดยผู้ที่เกี่ยวข้องด้วย

2.  ไม่มีส่วนร่วมในการบริหารในบริษัท บริษัทในเครือ บริษัทร่วม หรือบริษัทที่เกี่ยวข้อง
    หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

3.  ไม่มีผลประโยชน์หรือส่วนได้เสียไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือผู้ถือหุ้นรายใหญ่ของบริษัท

4.  ไม่เป็นผู้เกี่ยวข้องหรือญาติสนิทของผู้บริหาร หรือผู้ถือหุ้นรายใหญ่ของบริษัท

5.  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่และแสดงความคิดเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทได้โดยอิสระ
    โดยไม่อยู่ภายใต้การควบคุมของผู้บริหาร หรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลดังกล่าว

    1.  การรวมหรือแยกตำแหน่ง (หลักการข้อ 9)

  ประธานกรรมการเป็นกรรมการที่ไม่เป็นผู้บริหารและไม่เป็นบุคคลเดียวกันกับกรรมการผู้จัดการ
  มีหน้าที่และความรับผิดชอบแตกต่างกัน โดยประธานกรรมการมีความเป็นอิสระจากฝ่ายบริหาร
  มีการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน
  ประธานกรรมการมีหน้าที่เป็นประธานในที่ประชุมคณะกรรมการบริษัทเพื่อกำหนดนโยบาย แผนงาน
  และกลยุทธ์ที่สำคัญให้ฝ่ายบริหารนำไปปฏิบัติ
  โดยกรรมการทุกคนมีอิสระในการแสดงความคิดเห็นต่อการดำเนินงานของบริษัท
  เพื่อให้มีความถูกต้อง โปร่งใส สามารถตรวจสอบได้
  ส่วนกรรมการผู้จัดการเป็นประธานเจ้าหน้าที่บริหาร (CEO) รับผิดชอบต่อคณะกรรมการบริษัท
  ในการดูแลการดำเนินกิจการและปฏิบัติงานของบริษัทให้สอดคล้องกับนโยบายของคณะกรรมการบริษัท
  เพื่อเพิ่มมูลค่าให้แก่กิจการและผู้ถือหุ้นทุกคนอย่างเท่าเทียมกัน

2.  ค่าตอบแทนของกรรมการและผู้บริหาร (หลักการข้อ 10)

ที่ประชุมผู้ถือหุ้นเป็นผู้พิจารณาอนุมัติวงเงินค่าตอบแทนกรรมการ
ตามสิทธิและผลประโยชน์ตอบแทนในลักษณะอื่นโดยปกติวิสัยในฐานะที่เป็นกรรมการของบริษัท เช่น
เงินเดือน เบี้ยประชุม เบี้ยเลี้ยง เบี้ยประกัน บำเหน็จ เงินอุดหนุน เงินรางวัล ค่ารักษาพยาบาล
ค่าน้ำมัน ค่าพาหนะ โดยในการประชุมสามัญผู้ถือหุ้นครั้งที่ 11 เมื่อวันที่ 25 เมษายน 2548
ที่ผ่านมา ที่ประชุมได้มีมติอนุมัติวงเงินค่าตอบแทนเป็นเงินจำนวน 6,000,000 บาท
และมอบหมายให้คณะกรรมการบริษัทเป็นผู้ใช้ดุลยพินิจพิจารณาจัดสรรค่าตอบแทนต่อไป
ซึ่งคณะกรรมการได้พิจารณาค่าตอบแทนในอัตราที่เหมาะสมจากการเปรียบเทียบกับบริษัทที่มีขนาดใกล้เคียงกันและมีลักษณะการประกอบธุรกิจที่เหมือนกัน
โดยกรรมการที่ได้รับมอบหมายให้มีหน้าที่ความรับผิดชอบเพิ่มมากขึ้น
จะได้รับค่าตอบแทนเพิ่มขึ้นตามสัดส่วน
ซึ่งในปีที่ผ่านมาคณะกรรมการบริษัทได้พิจารณาจัดสรรและใช้จริงเป็นเงินจำนวน 3,966,000.00
บาท

ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริหารกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน ทั้งนี้
ค่าตอบแทนกรรมการและผู้บริหารในปี 2548 บริษัทได้เปิดเผยไว้ในรายงานประจำปีและแบบ 56-1
ภายใต้หัวข้อค่าตอบแทนกรรมการและผู้บริหารแล้ว

3.  การประชุมคณะกรรมการ และคณะอนุกรรมการ (หลักการข้อ 11 และ ข้อ 12)

คณะกรรมการบริษัท กำหนดให้มีการประชุมไม่น้อยกว่าไตรมาสละ 1 ครั้ง ปกติจัดขึ้นอย่างน้อยปีละ
5 ครั้ง คณะกรรมการบริษัทได้แต่งตั้ง คณะอนุกรรมการชุดต่างๆ ปัจจุบันประกอบด้วย
คณะกรรมการบริหารและคณะกรรมการตรวจสอบ โดยมีอำนาจหน้าที่ ความรับผิดชอบ
และขอบเขตอำนาจหน้าที่
ซึ่งได้แสดงไว้แล้วภายใต้หัวข้อโครงสร้างการถือหุ้นและการจัดการในรายงานประจำปีนี้

คณะกรรมการบริหาร ได้ตั้งขึ้นโดยการอนุมัติของคณะกรรมการบริษัท
มีหน้าที่ในการดูแลบริหารจัดการกิจการของบริษัทให้สอดคล้องกับนโยบายของคณะกรรมการบริษัท
ปกติจะมีการประชุมกันเดือนละ 1 ครั้ง แต่หากเดือนใดมีการประชุมคณะกรรมการบริษัท
ในเดือนนั้นจะไม่มีการประชุมคณะกรรมการบริหาร
และจากนโยบายการบริหารจัดการที่ดีจากรุ่นสู่รุ่นตามแผนสืบทอดตำแหน่งและพัฒนาผู้บริหาร ในปี
2548 คณะกรรมการบริษัทได้มีการพิจารณาแต่งตั้งผู้บริหาร โดยคัดเลือกจากผู้ที่มีความรู้
ความสามารถ และประสบการณ์หลายด้าน
ซึ่งจะเป็นประโยชน์โดยตรงต่อการดำเนินกิจการบริษัทเข้าร่วมเป็นกรรมการในคณะกรรมการบริหาร
จำนวน 4 ท่าน ดังนี้

1.  นางธีรดา อำพันวงษ์ ได้รับการแต่งตั้งเมื่อวันที่ 12 พฤษภาคม 2548

2.  นางจันทรา ตั้งธนศฤงคาร ได้รับการแต่งตั้งเมื่อวันที่ 12 พฤษภาคม 2548

3.  นายประกิต ชุณหสมบูรณ์ ได้รับการแต่งตั้งเมื่อวันที่ 12 พฤษภาคม 2548

4.  นางสาวรัตนา วงศ์เลิศวิทย์ ได้รับการแต่งตั้งเมื่อวันที่ 8 พฤศจิกายน 2548

คณะกรรมการตรวจสอบ ได้ตั้งขึ้นโดยการอนุมัติของคณะกรรมการบริษัท
เพื่อเป็นองค์กรอิสระที่จะให้การสนับสนุนและปฏิบัติการในนามของคณะกรรมการบริษัท
เพื่อสอบทานข้อมูลทางการเงินที่เสนอแก่ผู้ถือหุ้นและผู้เกี่ยวข้องอื่น
สอบทานระบบการควบคุมภายในที่ฝ่ายจัดการและคณะกรรมการบริษัทกำหนดให้มีขึ้น
และกระบวนการตรวจสอบภายในและการสื่อสารกับผู้สอบบัญชีของบริษัท ต้องมีจำนวนอย่างน้อย 3
ท่าน และต้องเป็นกรรมการที่ไม่ได้ดำรงตำแหน่งกรรมการบริหารบริษัท
โดยประธานคณะกรรมการตรวจสอบต้องได้รับการแต่งตั้งจากคณะกรรมการบริษัท
คณะกรรมการตรวจสอบมีอำนาจ หน้าที่ บทบาท
และการปฏิบัติงานตามกฎบัตรคณะกรรมการตรวจสอบ

คณะกรรมการตรวจสอบมีการจัดประชุมร่วมกับสำนักตรวจสอบภายใน
และฝ่ายบัญชีของบริษัทเป็นประจำทุกเดือน
ประชุมร่วมกับผู้สอบบัญชีของบริษัทเพื่อสอบถามอุปสรรคและปัญหาในการตรวจสอบเป็นประจำทุกไตรมาส
และได้เรียนเชิญกรรมการบริหารบางท่านเข้าร่วมประชุมด้วยเป็นครั้งคราว

วันและเวลาประชุมคณะกรรมการแต่ละชุด จะมีการกำหนดการนัดประชุมไว้ล่วงหน้าตลอดปี
มีวาระที่ชัดเจน และได้นำส่งเอกสารก่อนการประชุมล่วงหน้า
เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม
โดยในการประชุมแต่ละครั้งใช้เวลาประมาณ 2-4 ชั่วโมง
มีเลขานุการบริษัทและเลขานุการคณะกรรมการตรวจสอบทำหน้าที่บันทึกการประชุม
จัดเก็บรายงานการประชุมไว้อย่างถูกต้องครบถ้วน และสามารถตรวจสอบได้

  บริษัทยังไม่ได้แต่งตั้งอนุกรรมการกำหนดค่าตอบแทนอย่างเป็นทางการ
  แต่มีกระบวนการพิจารณาค่าตอบแทนเบื้องต้นที่เหมาะสม
  โดยใช้ข้อมูลค่าตอบแทนของบริษัทที่มีลักษณะธุรกิจเหมือนกันและมีขนาดใกล้เคียงกัน
  รวมทั้งผลประกอบการของบริษัทประกอบการพิจารณา

สำหรับการประชุมคณะกรรมการบริษัทในปี 2548
คณะกรรมการแต่ละชุดมีการจัดประชุมจำนวนครั้งตามผลสรุปข้างใต้นี้
โดยกรรมการส่วนใหญ่ได้เข้าร่วมประชุมครบทุกครั้ง

- คณะกรรมการบริษัท มีการประชุมทั้งหมดรวม 6 ครั้ง

- คณะกรรมการตรวจสอบ มีการประชุมทั้งหมดรวม 12 ครั้ง

+-------------------------------+------------------+-------------------+
| รายชื่อกรรมการ                  | กรรมการบริษัท      | กรรมการตรวจสอบ    |
+===============================+==================+===================+
| 1.  นายประจักษ์ อัสสันตชัย         | 5/5              | -                 |
+-------------------------------+------------------+-------------------+
| 2.  นายสมศักดิ์ ธนสารศิลป์         | 5/5              | -                 |
+-------------------------------+------------------+-------------------+
| 3.  นางกาญจนา สายสิริพร         | 5/5              | -                 |
+-------------------------------+------------------+-------------------+
| 4.  นายสุรชัย ตรงศิริวิบูลย์         | 5/5              | -                 |
+-------------------------------+------------------+-------------------+
| 5.  นางศรีพนม โควสุรัตน์          | 5/5              | -                 |
+-------------------------------+------------------+-------------------+
| 6.  นางอรดี รุ่งเรืองโรจน์         | 5/5              | 12/12             |
+-------------------------------+------------------+-------------------+
| 7.  นางวัชนี วัฒนถวัลย์วงศ์         | 5/5              | 12/12             |
+-------------------------------+------------------+-------------------+
| 8.  นายวรศักดิ์ จงวัฒนา*          | 5/5              | 7/7               |
+-------------------------------+------------------+-------------------+
| 9.  นายบุญเกียรติ โชควัฒนา        | 0/5              | -                 |
+-------------------------------+------------------+-------------------+
| 10. นางสาวพัชรา สังวรชาติ        | 5/5              | -                 |
+-------------------------------+------------------+-------------------+
| 11. นายวีระ เอื้ออารักษ์           | 5/5              | -                 |
+-------------------------------+------------------+-------------------+
| 12. นายมนู ลีลานุวัฒน์             | 3/5              | -                 |
+-------------------------------+------------------+-------------------+
| 13. นายชัยเลิศ มนูญผล            | 3/5              | -                 |
+-------------------------------+------------------+-------------------+
| 14. นายธรรมรัตน์ โชควัฒนา        | 4/5              | -                 |
+-------------------------------+------------------+-------------------+

  * ได้รับการแต่งตั้งเป็นกรรมการตรวจสอบเมื่อวันที่ 12 พฤษภาคม 2548
  และเริ่มเข้าร่วมประชุมคณะกรรมการตรวจสอบตั้งแต่เดือนมิถุนายน 2548

1.  ระบบการควบคุมและการตรวจสอบภายใน (หลักการข้อ 13)

คณะกรรมการบริษัทให้ความสำคัญต่อระบบการควบคุมภายในที่มีประสิทธิภาพ
มีการกำหนดบทบาทหน้าที่ อำนาจการบริหารด้านการดำเนินงาน การเงิน การปฏิบัติงาน
และการกำกับดูแลการปฏิบัติงานของแต่ละระดับไว้อย่างชัดเจน
เพื่อให้เกิดการถ่วงดุลอย่างเหมาะสม
โดยมีสำนักตรวจสอบภายในทำหน้าที่ประเมินและตรวจสอบการปฏิบัติงานของระบบดังกล่าว
รวมถึงระบบงานคอมพิวเตอร์ ตลอดจนให้คำแนะนำปรับปรุงแก้ไข
และเพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล มีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการบริษัทจึงกำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

คณะกรรมการบริษัทตระหนักถึงความสำคัญของการบริหารความเสี่ยงเป็นอย่างดี
บริษัทได้จัดให้มีการประเมินความเสี่ยง
ทบทวนและกำหนดมาตรการควบคุมและป้องกันความเสี่ยงที่อาจจะเกิดขึ้น
โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ
ถึงแม้ว่าบริษัทยังไม่มีการแต่งตั้งอนุกรรมการบริหารความเสี่ยงอย่างเป็นทางการก็ตาม ทั้งนี้
บริษัทมีคณะกรรมการตรวจสอบเป็นผู้ทำหน้าที่พิจารณาวิเคราะห์ปัญหาที่เกิดขึ้นหากมีระดับความเสี่ยงเกินกว่าที่ควรเป็น
และเสนอประธานเจ้าหน้าที่บริหาร (CEO)
โดยกรรมการบริหารจะเป็นผู้พิจารณาเลือกวิธีบริหารจัดการความเสี่ยงที่เหมาะสมเพื่อลดหรือควบคุมความเสียหายที่อาจเกิดขึ้นจากแต่ละประเภทความเสี่ยง
โดยมีสำนักตรวจสอบภายในร่วมทำหน้าที่วางแผน ประเมิน
และเสนอแนะมาตรการควบคุมดูแลความเสี่ยงในระดับที่เหมาะสม
โดยรายงานต่อคณะกรรมการตรวจสอบ และประธานเจ้าหน้าที่บริหาร (CEO)

คณะกรรมการตรวจสอบและคณะกรรมการบริษัทมีความเห็นพ้องตรงกันว่า
บริษัทมีระบบควบคุมภายในที่เหมาะสมและเพียงพอตามรายงานของคณะกรรมการตรวจสอบที่เปิดเผยไว้ในรายงานประจำปีและแบบ
56-1 แล้ว

2.  รายงานของคณะกรรมการ (หลักการข้อ 14)

คณะกรรมการบริษัท
ได้ตระหนักถึงความสำคัญของการจัดทำรายงานทางการเงินที่มีข้อมูลถูกต้องครบถ้วนตามมาตรฐานการบัญชีและหลักการบัญชีที่รับรองโดยทั่วไปในประเทศไทย
เพื่อให้นักลงทุนสามารถใช้ประกอบการตัดสินใจ
โดยมอบหมายให้คณะกรรมการตรวจสอบทำการสอบทานรายงานทางการเงินก่อนให้ความเห็นชอบ
บริษัทได้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน
เพื่อแนบท้ายรายงานของผู้สอบบัญชีในหนังสือรายงานประจำปีและแบบ 56-1

3.  ความสัมพันธ์กับผู้ลงทุน (หลักการข้อ 15)

บริษัทให้ความสำคัญต่อการเปิดเผยข้อมูลที่มีความโปร่งใสและทั่วถึง
โดยได้เผยแพร่ข้อมูลข่าวสารต่างๆ เพื่อให้ผู้มีส่วนได้เสียทุกกลุ่มไม่ว่าจะเป็นผู้สนใจในการลงทุน
ผู้ถือหุ้น คู่ค้า เจ้าหนี้ ตลอดจนประชาชนที่สนใจทั่วไปได้รับทราบข้อมูลอย่างถูกต้องและทันเวลา
ผ่านสื่อการเผยแพร่ข้อมูลของตลาดหลักทรัพย์แห่งประเทศไทย และเว็บไซต์ของบริษัท
www.occ.co.th โดยบริษัทมีการแต่งตั้ง นางจันทรา ตั้งธนศฤงคาร
ผู้อำนวยการฝ่ายบัญชี-การเงิน
เป็นผู้พร้อมที่จะให้ข้อมูลและข่าวสารตามที่นักลงทุนและผู้เกี่ยวข้องที่สนใจ
โดยสามารถติดต่อสอบถามได้ที่หมายเลขโทรศัพท์ 02-295-4545 ต่อ 508 โทรสาร
02-295-0415

การดูแลเรื่องการใช้ข้อมูลภายใน

คณะกรรมการบริษัทให้ความสำคัญในการดูแลเรื่องการใช้ข้อมูลภายในของบริษัท
จึงได้กำหนดข้อพึงปฏิบัติเป็นลายลักษณ์อักษรไว้ในคู่มือจรรยาบรรณพนักงาน กำหนดให้กรรมการ
ผู้บริหาร และพนักงานทุกคนซึ่งอยู่ในหน่วยงานที่รับทราบข้อมูลภายใน
จะต้องปฏิบัติโดยเคร่งครัดไม่ให้นำข้อมูลภายในของบริษัทฯ ไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ โดยเฉพาะในช่วง 1 เดือนก่อนเผยแพร่งบการเงินต่อสาธารณชน

ทุกครั้งที่กรรมการและผู้บริหารคนใดได้ทำการซื้อขายหุ้นของบริษัท
จะต้องแจ้งให้เลขานุการบริษัททราบ เพื่อดำเนินการรายงานให้สำนักงานคณะกรรมการ ก.ล.ต.
ทราบต่อไป ทั้งนี้ หากมีความเสียหายใดๆ เกิดขึ้น
และสามารถพิสูจน์ได้ว่าความเสียหายนั้นได้เกิดจากการกระทำของกรรมการและผู้บริหารรายใด
กรรมการและผู้บริหารรายนั้นจะได้รับการลงโทษและต้องรับผิดชอบชดใช้ความเสียหายที่เกิดขึ้นแก่บริษัท

บุคลากร

ด้วยความมุ่งมั่นที่จะเป็นบริษัทชั้นนำในการขาย การบริการ
และการสร้างความพึงพอใจสูงสุดแก่ลูกค้า ทางบริษัทจึงได้วางแผนพัฒนาบุคลากรทุกด้าน เช่น
การปรับปรุงโครงสร้างองค์กรและการวางแผนกำลังคนให้เป็นไปตามหลักเกณฑ์การจัดโครงสร้างที่ดี
ถูกต้อง เหมาะสมทั้งขนาดและรูปแบบ โดยคำนึงถึงกระบวนการทำงานที่รัดกุมและชัดเจน
มีการจัดทำคำอธิบายลักษณะงาน (Job Description) ลดงานที่ซ้ำซ้อน
และการมุ่งเน้นให้บุคลากรทั้งหมดมีส่วนร่วมในระบบงานต่างๆ
เพื่อเป็นการเสริมสร้างศักยภาพและความพร้อมให้แก่พนักงานที่จะมีโอกาสเจริญก้าวหน้าในอาชีพการงาน
และบรรลุเป้าหมายที่วางไว้

บริษัทได้เสริมสร้างความแข็งแกร่งในด้านการบริหารจัดการองค์กร
โดยพัฒนาและปรับปรุงระบบเครือข่ายคอมพิวเตอร์ทั้งหมด โดยเฉพาะระบบงาน SAP
ซึ่งสามารถสนับสนุนการปฏิบัติงานทดแทนระบบเก่าที่ล้าสมัย ทั้งในด้านการจัดซื้อ การจัดจำหน่าย
การจัดส่ง งานบัญชี และงานบริหารทรัพยากรมนุษย์
ซึ่งจะช่วยเพิ่มขีดความสามารถในการดำเนินงานอย่างมีประสิทธิภาพ
และสนับสนุนการบริหารจัดการของผู้บริหารในการดำเนินกลยุทธ์เชิงรุกอย่างมีประสิทธิผล

บริษัทตระหนักถึงความสำคัญของบุคลากรว่าเป็นทรัพยากรที่มีค่าที่สุดในการสร้างความสำเร็จท่ามกลางสภาวะการแข่งขันที่รุนแรง
จึงได้ให้ความสำคัญต่อการพัฒนาและฝึกอบรมบุคลากรอย่างต่อเนื่อง
ทั้งหลักสูตรบังคับและหลักสูตรเสริมในรูปแบบต่างๆ เช่น การอบรม/สัมมนา
ด้านวิชาการและเชิงปฏิบัติการ ตลอดจนการส่งพนักงานไปดูงาน/ศึกษาระบบงานต่างๆ
ทั้งในประเทศและต่างประเทศ เป็นต้น ในด้านการพัฒนาและฝึกอบรมความรู้เฉพาะทางนั้น
บริษัทได้เน้นการออกแบบหลักสูตรให้มีความเหมาะสมกับความสามารถเฉพาะบุคคลและให้ความสำคัญแก่พนักงานทุกระดับ
ทั้งในด้านคอมพิวเตอร์ วิชาชีพเสริมความงาม เทคนิคการขาย การบริหารจัดการ การบัญชี
การตลาด และการบริหารทรัพยากรมนุษย์ รวมทั้งหลักสูตรการพัฒนาที่สถาบันต่างๆ จัดขึ้น
โดยได้ส่งพนักงานเข้าร่วมรับการฝึกอบรมมากกว่า 50
หลักสูตรครอบคลุมพนักงานทุกระดับอย่างกว้างขวางและทั่วถึง
อัตราส่วนพนักงานที่ได้รับการฝึกอบรมในปีที่ผ่านมาครอบคลุมมากถึง 75% ของพนักงานทั้งหมด

นอกเหนือจากการที่บริษัทให้ความสำคัญกับการวางเป้าหมายขององค์กรไปสู่การพัฒนาแบบยั่งยืนแล้ว
บริษัทยังได้ให้การดูแลในด้านความปลอดภัยในการทำงานและจัดให้มีสวัสดิการต่างๆ
สำหรับพนักงานด้วย โดยการจัดตั้งคณะกรรมการความปลอดภัย
อาชีวะอนามัยและสภาพแวดล้อมในการทำงาน
เพื่อกำหนดเป้าหมายด้านความปลอดภัยและสร้างจิตสำนึกเรื่องความปลอดภัยให้กับพนักงานทุกคน
การจัดเตรียมระบบป้องกันและความพร้อมด้านอุปกรณ์รักษาความปลอดภัย เช่น สัญญาณเตือนภัย
ระบบป้องกันและควบคุมอัคคีภัย การจัดเตรียมห้องพยาบาล การประกันอุบัติเหตุกลุ่มให้พนักงานทุกคน
เป็นต้น ส่วนนโยบายส่งเสริมดูแลสุขภาพอนามัยพนักงาน
บริษัทได้ปฏิบัติต่อพนักงานทุกคนอย่างเสมอภาคและเท่าเทียมกัน ไม่ว่าพนักงานจะป่วยด้วยโรคใด
พร้อมทั้งมีมาตรการความช่วยเหลือต่างๆ
แก่พนักงานที่เจ็บป่วยทั้งด้านกำลังใจและกำลังทรัพย์ตามสมควรแก่กรณี

ด้านสวัสดิการอื่นๆ ทางบริษัทได้จัดให้มีสวัสดิการที่เหมาะสมกับพนักงาน เช่น
ชุดฟอร์มให้กับพนักงานขายทุกผลิตภัณฑ์ กองทุนสำรองเลี้ยงชีพเพื่อการออมเงินในอนาคต
เงินบำเหน็จเกษียณอายุให้กับพนักงานเมื่อเกษียณอายุการทำงาน
โครงการเงินกู้เพื่อที่อยู่อาศัยโดยร่วมกับธนาคารอาคารสงเคราะห์ในอัตราดอกเบี้ยต่ำ
โบนัสให้กับพนักงานตามผลการปฏิบัติงาน
สวัสดิการซื้อสินค้าราคาพิเศษเพื่อช่วยค่าครองชีพของพนักงาน
เครื่องสำอางเบิกใช้สำหรับการปฏิบัติงาน และเงินช่วยเหลือกรณีต่างๆ เช่น การสมรส
การคลอดบุตร การจัดงานศพ เป็นต้น

จากแนวทางการพัฒนาทรัพยากรมนุษย์ของบริษัทที่ดำเนินมาอย่างต่อเนื่องและเพิ่มความเข้มข้นมากขึ้นในแต่ละปี
ส่งผลให้พนักงานทุกคนได้มีโอกาสนำความรู้ที่ได้รับการถ่ายทอดมาเพื่อพัฒนาศักยภาพตนเอง
และพัฒนาการทำงานให้มีประสิทธิภาพยิ่งขึ้น
จึงถือว่าเป็นภารกิจสำคัญในการพัฒนาคุณภาพชีวิตที่ดีของพนักงาน
และการมีส่วนร่วมของชุมชนที่เกื้อกูลสังคม
โดยได้กระทำควบคู่ไปพร้อมกับเป้าหมายในการเติบโตทางธุรกิจ
เพื่อยกระดับความสามารถในการแข่งขันและการบริหารจัดการภายใต้หลักการกำกับดูแลกิจการที่ดี

จำนวนพนักงาน ณ วันสิ้นปี 2548 รวมทั้งสิ้น 1,187 คน ลดลง 5.12% แบ่งตามสายงาน ดังนี้

ฝ่ายบริหาร 15 คน

ฝ่ายขายและการตลาด 1,050 คน

ฝ่ายบัญชี-การเงิน 36 คน

ฝ่ายสำนักงาน 45 คน

อื่นๆ 41 คน

รวมทั้งหมด 1,187 คน

ผลตอบแทนของพนักงานโดยรวมในปี 2548 แยกตามประเภทของผลตอบแทน ดังนี้

เงินเดือน 174,713,862.00 บาท

ค่าล่วงเวลาและเบี้ยเลี้ยง 15,270,143.00 บาท

โบนัส 26,570,743.00 บาท

รางวัลการขาย 28,468,566.99 บาท

อื่นๆ 51,642,898.54 บาท

กองทุนสำรองเลี้ยงชีพ 3,454,032.29 บาท
รวมทั้งหมด 300,120,245.82 บาท